|  |
| --- |
| **Projektas** |
| **PLUNGĖS RAJONO SAVIVALDYBĖS TARYBA** |
| **SPRENDIMAS** |
| **DĖL SKOLŲ PRIPAŽINIMO BEVILTIŠKOMIS IR JŲ NURAŠYMO** |
| 2019 m. rugsėjo 26 d. Nr. T1- Plungė |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos mokesčių administravimo įstatymo 107 straipsniu ir 113 straipsnio 1 dalimi bei atsižvelgdama į UAB „Telšių regiono atliekų tvarkymo centras“ 2019 m. liepos 15 d. raštą Nr. S-368 „Dėl skolų pripažinimo beviltiškomis ir jų nurašymo“, Plungės rajono savivaldybės taryba n u s p r e n d ž i a:

1. Pripažinti beviltiškomis vietinės rinkliavos už komunalinių atliekų surinkimą iš atliekų turėtojų ir atliekų tvarkymą susidariusias mokesčio skolas, kurioms 2019 m. sausio 1 d. suėjo mokesčio priverstinio išieškojimo senaties terminas (1 priedas).
2. Pripažinti beviltiškomis iš Juridinių asmenų registro išregistruotų ir likusių skolingų juridinių asmenų vietinės rinkliavos už komunalinių atliekų surinkimą iš atliekų turėtojų ir atliekų tvarkymą susidariusias mokesčio skolas (2 priedas).
3. Pripažinti beviltiškomis Plungės rajono savivaldybėje fiziškai sunaikintų, avarinės būklės, kai neįmanoma naudotis turto objektu, vietinės rinkliavos už komunalinių atliekų surinkimą iš atliekų turėtojų ir atliekų tvarkymą susidariusias mokesčio skolas (3 priedas).
4. Leisti nurašyti susidariusias skolas pagal pridedamus 1, 2 ir 3 priedus.

Savivaldybės meras

SUDERINTA:

Administracijos direktorius Padalinio vadovė Kalbos tvarkytojas

.................................... ........................... ............................

Mindaugas Kaunas Daiva Mažeikienė Algirdas Eidukaitis

Juridinio ir personalo administravimo skyriaus vedėjas Vytautas Tumas

Sprendimą rengė Finansų ir biudžeto skyriaus vyr. specialistė Milda Šapalienė .................

**PLUNGĖS RAJONO SAVIVALDYBĖS ADMINISTRACIJOS**

 **FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL SKOLŲ PRIPAŽINIMO BEVILTIŠKOMIS IR JŲ NURAŠYMO“**

1. **Sprendimo projekto esmė, tikslai ir uždaviniai.**

Sprendimo projekto parengimo tikslas – pripažinti beviltiškomis vietinės rinkliavos už komunalinių atliekų surinkimą iš atliekų turėtojų ir atliekų tvarkymą susidariusias mokesčio skolas, kurioms 2019 m. sausio 1 d. suėjo mokesčio priverstinio išieškojimo senaties terminas (fizinių asmenų), iš Juridinių asmenų registro išregistruotų juridinių asmenų skolas ir Plungės rajono savivaldybėje fiziškai sunaikintų, avarinės būklės, kai neįmanoma naudotis turto objektu, skolas, ir leisti jas nurašyti.

**Projekto rengimo priežastys ir kuo remiantis parengtas sprendimo projektas**.

UAB „Telšių regiono atliekų tvarkymo centras“ (toliau – TRATC) Plungės rajono savivaldybei 2019 m. liepos 15 d. pateikė prašymą „Dėl skolų pripažinimo beviltiškomis ir jų nurašymo“ rinkliavos mokėtojams, kuriame pateikė rinkliavos mokėtojų (fizinių asmenų), kurių skolos daliai 2019 m. sausio 1 d. suėjo mokesčio priverstinio išieškojimo senaties terminas, Plungės rajono savivaldybėje bankrutavusių ir likviduotų įmonių, kurios liko skolingos už komunalinių atliekų surinkimą iš atliekų turėtojų ir atliekų sutvarkymą, ir Plungės rajono savivaldybėje fiziškai sunaikintų, avarinės būklės, kai neįmanoma naudotis turto objektu, sąrašus.

UAB TRATC administruoja vietinės rinkliavos surinkimą už komunalinių atliekų surinkimą iš atliekų turėtojų ir tvarkymą visame Telšių regione. Rinkliavos administravimą reglamentuoja Lietuvos Respublikos rinkliavų įstatymas, savivaldybių tarybų patvirtinti Vietinės rinkliavos nuostatai, o susidariusių nepriemokų išieškojimą ir senaties terminus – Lietuvos Respublikos mokesčių administravimo įstatymas ir UAB TRATC direktoriaus 2018 m. gegužės 3 d. įsakymu Nr. V-18/21 patvirtintos Skolų išieškojimo taisyklės.

Lietuvos Respublikos apygardos administraciniai teismai, Lietuvos vyriausiasis administracinis teismas ne kartą savo sprendimuose nurodė, kad šis įstatymas (Lietuvos Respublikos mokesčių administravimo įstatymas) taikomas kaip teisės analogija, kadangi vietinė rinkliava - mokesčių teisės objektas, o Lietuvos Respublikos rinkliavų įstatymas nenustato išieškojimo ir senaties termino teisinio reglamentavimo. Vadinasi, rinkliavos skolų išieškojimo senaties termino taikymo tvarka turi atitikti Lietuvos Respublikos mokečių administravimo įstatyme numatytas imperatyvias teisės normas:

**107 straipsnis. Mokestinės nepriemokos priverstinio išieškojimo senatis**

1. Mokesčio ir su juo susijusių sumų priverstinio išieškojimo senaties terminas yra 5 metai.

2. Mokesčio priverstinio išieškojimo senaties terminas pradedamas skaičiuoti nuo teisės priverstinai išieškoti mokestį atsiradimo dienos.

3. Suėjus mokesčio priverstinio išieškojimo senaties terminui, pasibaigia ir su juo susijusių sumų priverstinio išieškojimo senaties terminas.

 4**.**Mokesčių administratorius, pasibaigus mokestinės nepriemokos priverstinio išieškojimo senaties terminui, neturi teisės imtis jokių išieškojimo veiksmų, taip pat be mokesčių mokėtojo prašymo ar sutikimo įskaityti mokesčių mokėtojo turimos mokesčio permokos (skirtumo) mokestinei nepriemokai, kurios pasibaigęs priverstinio išieškojimo senaties terminas, padengti.

Vadovaujantis tuo, kas išdėstyta, Administratorius susipažinti teikia rinkliavos mokėtojų sąrašus (pridedama priedas Nr. 1), kurių skolos daliai 2019 m. sausio 1 d. suėjo senaties terminas ir pagal galiojančius Lietuvos Respublikos įstatymus išieškoti rinkliavos mokesčio nebegalima. Vietinės rinkliavos mokesčiui, priskaičiuotam iki 2013 m. gruodžio 31 d., jau suėjo senaties terminas: 260 vnt. – 8 240,76 Eur.

Juridiniai asmenys įmones yra išregistravę iš Juridinių asmenų registro, todėl išieškoti iš jų skolų nėra galimybių. UAB TRATC pateikė juridinių asmenų, kurie išregistruoti iš VĮ Registrų centro duomenų bazės, sąrašą ir nurodė, už kokius laikotarpius yra likusios įmonių skolos. UAB TRATC buvo pateikęs kreditorinius reikalavimus UAB „Vakarų baldai“, D. Normanto privačios firmos, UAB „Žybuolė“ ir UAB „Mėta“ bankroto bylose, tačiau įmonių turto nepakako susidariusioms skoloms padengti, todėl jie nebuvo patenkinti. Nebuvo pateikti kreditoriniai reikalavimai UAB „Eurosistema“, UAB „Jurvyga“, UAB „Kaušėnų paukštynas“ ir UAB „Alvagrinda“ bankroto bylose. TRATC prašo šių įmonių susidariusias skolas (iš viso 3 802,06 Eur) pripažinti beviltiškomis ir leisti jas nurašyti iš atitinkamų apskaitos dokumentų (pridedama priedas Nr. 2).

Savivaldybėse nyksta kaimai, todėl šis procesas lemia ir rinkliavos surinkimą. Atliekų tvarkymo specialistai bendradarbiauja su seniūnijų darbuotojais ir surašo patikrinimų aktus pagal faktą, kad namas yra netinkamas gyventi, sudegęs, avarinės būklės.

Nustačius faktą, kad turto objektas, kuris yra fiziškai sunaikintas, avarinės būklės, kuriuo neįmanoma naudotis, vietinės rinkliavos mokestis yra stabdomas, ir norint eliminuoti iš Rinkliavos mokėtojų sąrašo, įsiskolinimas už praeitą laikotarpį yra teikiamas nurašyti: 28 vnt. – 3 500,12 Eur (pridedama priedas Nr.3).

Finansų ir biudžeto skyriaus vyr. specialistė Milda Šapalienė

|  |
| --- |
|  |